باهۊز چیا (ئەرڎاڵ مارانگۊز)، ٢ۍ ئایارینە جە هجوومێوە دەوڵەتوو ئەرەگیروو تورکینە بەرزاییەکاو کەشوو باگۊکینە گەشمەرڎە بی. بنەیانەو گەشمەرڎە چیای خەسەخانەو فێرکاری و ئەوەکۊڵیای مێرڎینینە جەنازەو کوڕەکەیشا دیشا. بەس نەدێشاوە پەنە و پەی تێستی دی ئێن ئەییچ نموونەو ونەکێش وەرگیریابۍ. وەختێوە بنەیانەکەش سەرقاڵۍ تێستوو دی ئێن ئەی بێنۍ، بە بەهانۍ ئانەیۊ ١٥ ڕوێش ملەرە لوان، جە قەبرسانوو بێکەساو کامۊروو مەنتیقەو ئەرتوکلوینە نریا.
ژمارەو ئا کەسا جەنگنە گەشمەرڎۍ بیۍ و قەبرسانوو بێکەساو کامۊروو مێرڎینینە نریێنۍ یاوۍ ٥٧ گەشمەرڎۍ.
س.ز
